Spis č.: A/2015/11360

Výzva

na predkladanie ponúk v rámci postupu verejného obstarávania podľa § 9 ods. 9 zákona č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov a smernice č. 33/2013 a jej dodatku č. 1

1.	Identifikácia verejného obstarávateľa:

Názov:		Mesto Košice	
IČO:		00691135
Štatutárny orgán:	MUDr. Richard Raši, PhD., MPH, primátor
Sídlo:		Trieda SNP 48/A, 040 01 Košice

Kontaktná osoba pre verejné obstarávanie: Ing. Jana Capuličová
Telefón: 055/6419 881
Pracovný kontakt pre vysvetlenie výzvy:    jana.capulicova@kosice.sk

E -mail pre podanie ponuky:               2015.11360@kosice.sk

2.	Názov predmetu výzvy:

Projektová dokumentácia stavby: „Sanácia zosuvu Račí potok, Košice“

Zákazka je na: poskytnutie služby.

3.	Stručný opis predmetu zákazky:

Vypracovanie projektovej dokumentácie pre stavebné povolenie (DSP) v podrobnostiach dokumentácie na realizáciu stavby (DRS) pre stavbu „Sanácia zosuvu Račí potok, Košice“ (ďalej len dokumentácia stavby) vrátane potrebných geologických a geodetických prác. Bližšia špecifikácia je uvedená v prílohe č. 1 - Opis, technické požiadavky.

4.	Predpokladaná hodnota zákazky (bez DPH): 9 477,- €

5.	Základné zmluvné podmienky:

-	Miesto dodania: Magistrát mesta Košice, referát dopravy, Tr. SNP 48/A, 040 11 Košice.  

-	Lehota na poskytnutie služby: do 60 dní odo dňa doručenia objednávky.

-	Splatnosť faktúry: 30 dní odo dňa jej doručenia. Za dátum úhrady sa považuje dátum odpísania finančných prostriedkov z účtu objednávateľa. Podkladom pre vystavenie faktúry bude doklad o odovzdaní a prevzatí dokumentácie stavby.

6.	Lehota na predkladanie dokladov a ponúk: do  01.04.2015, do 8:00 hod.
7.	
Stanovenie ceny:

Do ceny je potrebné zapracovať všetky náklady spojené s úplným, vecným a odborným plnením zákazky vrátane nákladov na všetky vedľajšie, pomocné a iné činnosti nevyhnutné pre plnenie ako sú napr. dopravné/cestovné náklady, náklady na všetky práce, činnosti, výkony a služby nevyhnutné pre riadne splnenie zákazky a jej dodanie do miesta podľa bodu 5. výzvy, poskytnutie potrebnej súčinnosti, potrebné mapové a technické podklady, podklady z KN, náklady na príp. opravy, úpravy, korekcie, doplnenia dokumentácie stavby vyplývajúce z oprávnených požiadaviek dotknutých orgánov a organizácií uplatnených v rámci odsúhlasovania dokumentácie stavby, územného a povoľovacích konaní stavby a pod.. 

Cenu je potrebné spracovať na základe požadovaného rozsahu - prílohy č. 1 – Opis, technické požiadavky a ďalších požiadaviek uvedených v tejto výzve. 

Cenu je potrebné uvádzať v eurách (€). V ponuke je potrebné cenu uvádzať bez DPH, sadzbu a výšku DPH a cenu s DPH. Ak uchádzač nie je platcom DPH, uvedie túto skutočnosť v ponuke.

Záujemcom odporúčame do troch pracovných dní požiadať o obhliadku miesta zosuvu pre overenie a získanie potrebných informácií, ktoré sú nevyhnutné na prípravu a spracovanie cenovej ponuky. Výdavky spojené s obhliadkou idú na ťarchu záujemcu. 

Kontaktná osoba verejného obstarávateľa: Ing. Jozef Mikula,  Magistrát mesta Košice oddelenie výstavby, investícií a stavebného úradu – referát dopravy, Trieda SNP 48/A, 040 11 Košice, 
Tel. č.: 055 6419 261, e-mail: jozef.mikula@kosice.sk.

8.	Postup vo verejnom obstarávaní: je jednoetapový.

9.	Predkladanie dokladov a ponuky:

Ponuku je potrebné doplniť do tabuľky – príloha č. 2 – „Formulár - Ponuka uchádzača“ a poslať výlučne na uzamknutý e-mail pre ponuku, ktorý je uvedený v úvode výzvy. Ponuky sa predkladajú v slovenskom jazyku. Ponuky zaslané na inú e-mailovú adresu alebo inak nebudú brané do úvahy a nebudú vyhodnocované. Ponuku uchádzač zašle spolu s dokladmi, ak sú požadované. Ponuky zaslané po termíne, na inú e-mailovú adresu, inak, v inom jazyku, alebo ak všetky doklady nebudú predložené podľa požiadaviek verejného obstarávateľa alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa výzvy, takéto ponuky nebudú brané do úvahy a nebudú vyhodnocované. 

Celková veľkosť príloh e-mailu nesmie presiahnuť 10 MB, inak ponuka z technických dôvodov nebude doručená. Ponuka musí byť predložená za celý predmet zákazky.

10.	Podmienky účasti:

V ponuke je potrebné predložiť:

Doklady:

1.	Doklad:  Skenované oprávnenie na poskytnutie služby (výpis z obchodného registra, resp. živnostenského registra – nepostačuje vytlačená kópia z webovej stránky Obchodného  registra, resp. Živnostenského registra) a pod. 
Podmienka účasti: Uchádzač musí byť oprávnený poskytovať požadovanú službu.

2.	 Doklad:  Skenovaný zoznam referencií v oblasti predmetu zákazky za roky 2012-2014. Zoznam musí obsahovať nasledovne údaje: obchodné meno alebo názov odberateľa, sídlo a identifikačné číslo odberateľa, názov zákazky a ak z názvu nie je zrejmý predmet aj stručná identifikácia (opis) predmetu, cena (s DPH, ak je platcom DPH), lehota dodania plnenia (začatie  a ukončenie - min.  mesiac a rok), meno kontaktnej  osoby odberateľa pre overenie informácií s jej telefonickým kontaktom a e-mailovou adresou. 
Vzor príloha č. 3 –  Formulár A  „Zoznam služieb“. Zoznam bude podpísaný uchádzačom, jeho štatutárnym  orgánom alebo členom štatutárneho orgánu alebo osobou oprávnenou konať za uchádzača.

Podmienka účasti: Uchádzač musí preukázať, že za  požadované obdobie t.j. od 01.01.2012 do 31.12.2014  zhotovil minimálne jednu dokumentáciu pre stavebné povolenie (DSP) alebo  realizáciu  (DRS) stavby,  prípadne dokumentáciu pre ponuku (DP) rovnakého alebo podobného  charakteru ako je predmet zákazky vo finančnom objeme minimálne 5 000,- € s DPH.

3.	Doklady: Skenované autorizačné osvedčenie podľa zákona SNR č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov:

a)	 Inžinier pre statiku stavieb (pôvodné členenie Statika stavieb) resp. iného  ekvivalentného dokladu,

 b) Komplexné architektonické a inžinierske služby  a  súvisiace technické   poradenstvo  – vykonávanie komplexných služieb a súvisiaceho  technického   poradenstva  s výnimkou architektonických služieb (pôvodné člen. Inžinierske    stavby –  Vodohospodárske stavby) resp. Inžinier pre konštrukcie  inžinierskych   stavieb  (pôvod. člen. Stavebné konštrukcie – Projektovanie inžinierskych stavieb   –  Vodohospodárske stavby) resp. iného ekvivalentného dokladu.

Podmienka účasti: Uchádzač musí preukázať, že má na poskytnutie predmetu zákazky k dispozícii  minimálne jednu odborne spôsobilú osobu s autorizačným osvedčením podľa bodu 10.3. a) výzvy a minimálne jednu odborne spôsobilú osobu s autorizačným osvedčením  podľa bodu 10.3. b) výzvy.

11.	Kritéria na hodnotenie ponúk sú: Cena.

Spôsob hodnotenia kritéria je nasledovný: Úspešným uchádzačom bude ten, kto splní všetky podmienky účasti a zároveň bude mať najnižšiu celkovú cenu za celý predmet zákazky.

12.	Prijatie ponuky:

U úspešného uchádzača bude uplatnená objednávka.

13.	Verejný obstarávateľ môže pred uplatnením objednávky požiadať úspešného uchádzača o predloženie originálu alebo overenej kópie oprávnenia na poskytnutie služby, prípadne 

ďalších požadovaných dokladov podľa výzvy, ak boli predložené iba skenované kópie v elektronickej podobe bez zaručeného elektronického podpisu.

 Ing. Pavol Lazúr
riaditeľ magistrátu

Prílohy
1.	Opis, technické požiadavky
2.	Formulár - Ponuka uchádzača
3.	Formulár A „Zoznam služieb“